Koosta eestikeelsetest uudistest pealkiri, pakkudes ainult lühikest kokkuvõtet. Vasta ainult eesti keeles.
## Tekst:

Jalgpalli esiliiga tiitli ja Premium liigasse pääsu kindlustanud Harju JK Laagri külastas viimases voorus Tallinna Flora duubelmeeskonda ning võttis suureskoorilises mängus 5:3 võidu.
Enne viimast vooru liigavõidu kindlustanud Harju jäi avapoolajal kaheväravalisse kaotusseisu. Skoori avas Bruno Vain, viis minutit hiljem kasvatas Flora U-21 edu Andrei Smirnov, vahendab Soccernet.ee.

Teisel poolajal vähendas Kaspar Rõõmussaar kaotusseisu, ent kohe lõi Smirnov oma teise värava ning viis Flora duubli uuesti kahega ette. Vahetusest sekkunud meeste teol algas seejärel aga Harju lõpuspurt, mis tõi vähem kui kümne minuti sees kaasa koguni neli tabamust.

Esmalt realiseeris Andre Järva Roman Sobtšenko teenitud penalti, seejärel viigistas Sobtšenko ise seisu ning kohe viis Järva pealöök Harju juba juhtima. Lõppseisu vormistas pommlöögiga Kirill Aleksandr Antonov.

Esiliiga lõplik tabeliseis:

1. Harju JK - 76 punkti
2. FCI Levadia U-21 - 68 p
3. FC Elva - 66 p
4. Viimsi JK - 63 p
5. FC Flora U-21 - 62 p
6. Nõmme United - 60 p
7. Paide Linnameeskond U-21 - 52 p
8. Ida-Virumaa FC Alliance - 27 p
9. Viljandi JK Tulevik - 23 p
10. Pärnu Jalgpalliklubi - 20 p
## Pealkiri:

user
Harju JK tähistas liigavõitu võimsa tagasituleku ja väravapeoga
assistant